इतिहास गवाह है कि कला और कलाकारों के प्रति हमारे सुसंस्कृत तथा सभ्य समाज का नज़रिए कुछ बहुत ज़्यादा सम्माननीय नहीं रहा है | इस तबके में उस जमात को भी शामिल समझा जाये जिनके लिए क्रांति का माला फेरना आज एक तरह का खाज बन चुका है | सांस्कृतिक चेतना और क्रांति "पूंजी" पर जमी वो धुल है जिसे सदियों से झाडा नहीं गया है | रंगमंच सहित कला की लगभग अधिकतर विधाएँ कलाकार के व्यक्तिगत समर्पण और त्याग के सहारे ही पनपती रहीं हैं | समूह भी बना तो उसमें व्यक्तिगत समर्पण को नज़रंदाज़ नहीं किया जा सकता है | साथ ही जब-जब समाज ने कला या सच्चे कलाकार के प्रति अपना समर्थन दर्शाया है तब-तब एक नए इतिहास का सृजन हुआ है |